Toe ons by die plaas aankom het die eienaar die huis wat ek direk met haar verskeie kere bespreek het aan iemand anders gegee. Dit was nadat ek telefonies en per e-pos direk met haar bevestig het. Sy wou ons toe in 'n kleiner plek sit en het verwag dat 2 grootmense (wat nie in 'n verhouding is) 'n slaapbank in die sitkamer deel. Toe ek haar vra oor ons oorspronklike bespreking en die feit dat sy met my bevestig het, het sy slegs haar skouers opgetrek en gesê sy's jammer sy weet nie wat om vir ons te sê nie. Die alternatetiewe ekstra kamer wat sy aan ons wou gee was vol vlieë, en nie skoon nie en baie ver van die ander huisie af. Ons moes toe noodgedwonge alternatiewe, duurder akkommodasie dringend soek. Sy het ook ingestem om ons ten volle te refund, en het dit steeds nie gedoen nie en net die helfte van die bedrag terugbetaal. Uiterse swak diens!
Hallo Monica, dankie vir jou resensie. Dit was 'n plesier om julle op die plaas te he. Warm groete, Bev.
Stoneybrooke is goed geleë in 'n rustige plaas-omgewing lekker uitgerus net jammer die tyd het so vinnig gevlieg. Baie dankie Bev ons sien julle gou weer.
Ons het heerlik gebly die 4 dae. Dit was so stil mens kon nie glo daar is nog ander mense daar nie - ons het gevlug vir die stad se lawaai en vuurwerke (vir ons hondjie) en die rustigheid gevind. Ons huisie was pragtig, smaakvol en daar was alles. Die lekker braaigeriewe onderdak (dit het gesous by tye) was 'n bonus. Bev was gasvryheid self en so behulpsaam. Bobbie, ons hondjie, beaam alles - hy het veral dit geniet om deur die omheining te kyk as Johan die ganse voer. Ons kom vir seker weer terug!
Dit was 'n lieflike wegbreek, weg van al die geroesmoes. Ons sal beslis weer daarheen gaan, hopelik vir langer. Die rustigheid van die area is wat ons albei nodig gehad het. Ek sal Stoneybrooke Farm aan al my vriende en familie aanbeveel.
'n Tuiste weg van die huis af. Die eienaars is vreeslik vriendelik en het die ekstra myl geloop om ons te akkommodeer. Hulle het die ekstras bygesit wat ons versoek het. Ons sal definitief teruggaan. Dankie, Beverly!
Was onder die indruk ons gaan 'n rustige plaasatmosfeer beleef, maar ander gaste was raserig en luidrugtig. Gasvrou het ons gevra om dit maar te aanvaar, aangesien sy hulle nie sal kan dwing om rustig te raak nie! Matrasse op die beddens was so oud dat dit gevoel het of 'n mens op die grond slaap, geen ondersteuning nie.
Vriendelik, nuut oorgedoen, pragtige kamer. As jy langer as 1 aand bly sal gaste hul eie eetgerei saambring. Daar is slegs 'n ketel, bekers, glase en yskas. Die idee wat die foto's gee van oudtydse plaashuis, is glad nie wat jy kry nie. Plaasomgewing heerlik met ganse en beeste ooral.
Daar was verwarring oor die toekenning van die eenhede bespreek op aankoms. Ons het drie selfsorg-eenhede (Penguin, Ravens Nest en Sparrow's Nest) bespreek a.g.v. drie familie gesinne wat 'n familietroue bygewoon het. Een eenheid was vir ons ouers wat 80 jaar en ouer is en hulle eie badkamer moes hê a.g.v. van gesondheidsredes en nie kon trappe klim nie. Op aankoms was verwag dat ons ouers en een gesin die Penguin huis moes deel wat nie 'n probleem was nie, maar die badkamer vir die bejaardes het 'n besonderse hoë trap gehad en hulle kon dit nie gebruik nie. Daar is ook aanvanklik ook verwag dat ons die Penguin huis moes deel met 'n persoon wat nie deel van die familiegroep was nie en in een van die kamers sou bly. Daar is nie aan ons meegedeel tydens bespreking dat dit wel die geval kan wees nie. Ons het in elk geval uit eie keuse vir 2 persone ekstra bespreek en betaal vir Donderdag en een vir Vrydagaand om privaatheid te verseker. Die gasvrou was egter behulpsaam en tegemoetkomend om die probleem op te los. Dit blyk dat verbouings aan die Penguin-eenheid gedoen is en dat die inligting op die webtuiste nie ooreenstem met wat op die grond is nie. Ek stel voor dat die webtuiste opgedateer word. Andersins het ons baie lekker gebly.
Ons het ons wegbreek terdeë geniet. DIe kothuis was baie ruim en pragtig netjies en met smaak versier. Alles wat 'n mens nodig het weg van die huis en nog meer! Ons 2 katte het saam gekuier en was heel op hul gemak in die privaat omheinde tuin, hulle wou beslis nog langer bly! Die lug is skoon, en die swembad is groot en sprankelend en baie welkom in die hitte. Die gasvrou Bev is vriendelik, gemaklik en niks is te veel gevra nie. Ons sal beslis weer wil gaan, maar vir langer as 'n week. Daar is interessante uitstappies in die area vir dié wat lus is om uit te ry.
Baie mooi omgewing. Ons het dit geniet om die ganse te voer en vir Moo, die koei, 'n drukkie te gee. Voëls en plaasgeluide was fantasties. Bestuur en personeel vriendelik en behulpsaam - reageer vinnig as 'n mens 'n versoek rig. Bev het vir ons 'n kort orrel- en klavieruitvoering gegee en heerlike filterkoffie aangebied. Ons was teleurgesteld met die akkommodasie waar ons die eerste aand moes bly. Twee van ons moes 'n bed deel, daar was net een badkamer en direk langs die een slaapkamer was die bouers besig om te boor, kap en bou aan 'n nuwe vertrek. Dit was nie rustig of privaat nie en het verskil van die inligting in die advertensie op die webwerf. Eers nadat ons gekla het, het die bestuurder aangebied om ons die volgende dag na meer gerieflike akkommodasie te verskuif. Sy het belowe dat ons die eerste aand gratis kon bly, maar dit het nie gebeur nie. Die tweede huis was gerieflik en mooi. Daar was egter nie opskepbakke en bakke vir die mikrogolfoond nie. Die mikrogolfoond het ook nie behoorlik gewerk nie. Ons stel voor dat 'n behoorlike inventaris van kombuistoerusting gehou word en dat aandag aan instandhouding gegee word.
Baie dankie vir die terugvoer. Kontak my gerus om reëlings te tref vir vergoeding vir die eerste aand. Ek het nou gesorg dat daar mikrogolf bakke asook inskep bakke is. Ek sal ook laat kyk na die mikrogolf oond.
Ons het twee kothuise bespreek. Die huisies is baie ruim met alles wat mens nodig het. Ons het heerlike etes by Bev bestel wat warm afgelewer is by die kothuise. Dit was 'n groot bederf.
Dit was 'n rustige wegbreek vir ons en ons 2-jarige. Sy het dit vreeslik baie geniet om al die ganse te voer. Ons het baie lekker gebly in die Penguin huisie, maar ek moet sê dat die ander twee huisies mooier lyk en op 'n beter plek geleë is op die plaas. Al dinge wat gepla het was dat ons asblikke nie uitgevat was in die tydperk wat ons daar was nie, en dat die kos wat ons bestel het nie die geld werd was nie en dat ons nie gekry het wat ons bestel het nie.
Ek is bly dat jou dogtertjie die plaas so geniet het. Ek vra om verskoning vir die leegmaak van die asblikke, maar daar was a groot asblik buite en swart sakke in die kombuis. Ek erken dat ek gewik en geweeg het oor 1 of 2 lamb shanks, jammer dat ek nie 2 gegee het nie.
Niks is vir Bev te veel moeite nie. Twee keer aandetes bestel en uitstekend voorgesit en persoonlik afgelewer. Baie dankie vir vir 'n baie nodige ruskansie.
Dit was wonderlik om julle hier te hê. Ek is bly julle het dit so geniet. Dankie ook vir die breiwerk.
Tussen die stof het ons by 'n verlate hek uitgekom. Die vroeg lente sonnetjie het al begin lêplek kry vir die aand. Die hek het skielik elektronies oop gegaan en 'n vriendelik jong man het ons dadelik na 'n pikante huisie - Penguin Cottage - verwys. Bev het daar gereed gestaan om haar wonderwêreld met ons te deel. Met die intrap was ons oorval met hartlike opregtheid sonder aansit of pretensie. Die plekkie was pragtig versier en 'n boere-barokgevoel ontlok. Binne 'n uur was ons stad-mentaliteit oorval met hierdie andersheid. Die geluide en reuke het ons herinner aan 'n vergange sentiment wat ons vergeet het. Terwyl ons met GPS-ogies rondkyk, daag Bev en haar man daar op met "whiskey infused fillet" op 'n warmplaat. Met daardie eerste hap het ons geweet hierdie was besonderse mense wat besonderse dinge het om te deel. Kan nie wag vir ons volgende besoek aand hierdie versteekte juweel nie.
Dit was 'n heerlike naweek weg van die stad se gejaag. Dis baie naby geleë, so 'n mens hoef nie ver te ry nie en as 'n mens weer sien, is 'n mens op 'n plaas met koeie en ganse. Vars plaasmelk en die klein ekstra goedjies in die kaste as mens arriveer is 'n ekstra bonus. Baie dankie aan Bev vir al die moeite en hulp om die naweek 'n rustige wegbreek te maak. Ons sal beslis weer kom kuier.
Ons het 'n heerlike langnaweek op die plaas gehad! Die kinders het hulle gate uit geniet - kwaliteit gesinstyd saam. Die dekor van die plek is baie mooier as wat ek gedink het - in my opinie kom die plek nie tot sy reg met die foto's op die website nie. Die kos was absoluut heerlik!! Ek is so bly ek het ontbyt ook bespreek. En hulle het vir ons die lieflikste piekniek by die rivier gemaak - dit was 'n hoogtepunt vir die hele gesin! Sommer 'n lekker naby wegbreek net om bietjie uit die stad uit te kom. Letterlik die enigste aanbeveling wat ek kan maak: Ons wit handoeke was vol vlekke en ek was nie seker of dit net nie gewas is nie en of dit gevlek is nie. 'n Skoon wit handoek is darem maar so lekker as mens oorslaap iewers. Klein dingetjie waarna hulle kan kyk.
Die is n fantastiese plekkie. Bev en Ray maak dit volkome aangenaam vir mens. Ons het selfs vars plaasmelk gekry op aankoms. Ek sal enige iemand aanbeveel vir hierdie plekkie. Lekker plek om fiets te ry ook.
Baie dankie vir die wonderlike resensie. Dit was heerlik om julle hier te hê. Ons waardeer dit baie. Bev.
Bev en Raymond was baie behulpsaam en het alles gedoen om dit vir ons so aangenaam as moontlik te maak. Die huis (130 jaar oud) is baie mooi gerestoureer. Wanneer alles klaar is sal dit n baie mooi plek wees..Ons sal beslis weer daar gaan vakansie hou. Nogmaals baie dankie Bev en Raymond vir julle gasvryheid!